pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Govt invites public to visit 41st Thailand Tourism Festival (TTF2023) during Aug 2-6
วันศุกร์ที่ 4 สิงหาคม 2566
04/08/2566
Govt invites public to visit 41st Thailand Tourism Festival (TTF2023) during Aug 2-6
Govt invites public to visit 41st Thailand Tourism Festival (TTF2023) during Aug 2-6
August 4, 2023, Deputy Government Spokesperson Traisulee Taisaranakul disclosed about the overview of Thailand’s tourism situation, the country’s key economic driver as reported by Ministry of Tourism and Sports, which saw continuous increase in the number of incoming tourists and domestic travel of the Thais.
According to the report, during the first 7 months of 2023 (January -July), tourism sector has generated the revenue of over 1,084,575 million Baht, out of which 638,161 million are from foreign tourists. As of July 30, 2023, a number of incoming foreign tourists has amounted to 15,322,175, a leap increase of 384% comparing to the same period of last year, and is expected to reach 25 million by the end of the year as targeted. Visitors from Malaysia (2,439,710), China (1,839,660), South Korea (907,463), India (885,772), and Russia (854,946) make up the top 5 nationalities visiting Thailand.
The Deputy Government Spokesperson added that aside from the ease of COVID-19 situation, various marketing plans and tourism activities, implemented by Tourism Authority of Thailand (TAT) and other concerned agencies to sustainably revive tourism in all dimensions and attract both foreign and Thai tourists, have significantly contributed to tourism growth.
During August 2-6, 2023, TAT will organize “41st Thailand Tourism Festival (TTF2023)” at the Queen Sirikit National Convention Center (QSNCC) to promote Thai tourism in the latter part of the year. The event will focus on promoting unseen and lesser-known tourist attractions in the 5 regions through showcasing cultural identities and local ways of life. TTF2023 features 8 different zones of tourism and wide-ranging activities. The entry to TTF2023 is free of charge. Further information can be inquired at TAT Contact Center 1672 or website: thai.tourismthailand.org/Articles/ttf2023.
รัฐบาลไทย-ข่าวทำเนียบรัฐบาล-สรรพสามิตจับกุมบุหรี่หนีภาษีล็อตใหญ่กว่า 5 แสนซอง มูลค่ากว่า 42 ล้าน ที่ อ.จะนะ จ.สงขลา
วันศุกร์ที่ 4 สิงหาคม 2566
04/08/2566
สรรพสามิตจับกุมบุหรี่หนีภาษีล็อตใหญ่กว่า 5 แสนซอง มูลค่ากว่า 42 ล้าน ที่ อ.จะนะ จ.สงขลา
สรรพสามิตบูรณาการร่วมกับภาคส่วนที่เกี่ยวข้อง ทั้งกองทัพเรือภาคที่ 2 ศร.ชล.ภาค 2  ฝ่ายปกครอง ศุลกากรภาคที่ 4 และ กอ.รมน. สงขลา ร่วมกันจับกุมผู้กระทําผิด พรบ.ภาษีสรรพสามิต พ.ศ. 2560 บุหรี่หนีภาษียี่ห้อ Gold Mount ล็อตใหญ่จํานวน 532,500 ซอง
สรรพสามิตจับกุมผู้กระทําผิดบุหรี่หนีภาษีล็อตใหญ่ โดยสํานักงานสรรพสามิตภาคที่ 9 และสํานักงานสรรพสามิตพื้นที่สงขลา พร้อมบูรณาการร่วมกับภาคส่วนที่เกี่ยวข้อง ทั้งกองทัพเรือภาคที่ 2 ศร.ชล.ภาค 2 ฝ่ายปกครอง ศุลกากรภาคที่ 4 และ กอ.รมน. สงขลา ร่วมกันจับกุมผู้กระทําผิด พรบ.ภาษีสรรพสามิต พ.ศ. 2560 บุหรี่หนีภาษียี่ห้อ Gold Mount ล็อตใหญ่จํานวน 532,500 ซอง ประมาณการมูลค่าสินค้า 42,000,000 บาท ประมาณการมูลค่าภาษี 33,400,000 บาท ณ สถานที่เกิดเหตุบริเวณท่าเทียบเรือ อ.จะนะ จ.สงขลา
นายเกรียงไกร พัฒนาภรณ์ รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า “วันที่ 3 สิงหาคม 2566 ภายใต้การอํานวยการของ ดร.เอกนิติ นิติทัณฑ์ประภาศ อธิบดีกรมสรรพสามิต นายวิวัฒน์ เขาสกุล ที่ปรึกษาด้านยุทธศาสตร์ภาษีสรรพสามิต โดยการผนึกกําลังในการจัดการของผู้อํานวยการสํานักงานสรรพสามิตภาคที่ 9 สรรพสามิตพื้นที่สงขลา ผอ.สตป.สภ.9 รักษาการ หน.ฝ่ายป้องกันและปราบปราม สํานักงานสรรพสามิตภาคที่ 9 หน.ฝ่ายป้องกันและปราบปราม สํานักงานสรรพสามิตพื้นที่สงขลา และสรรพสามิตพื้นที่สาขาเมืองสงขลา สายตรวจสํานักงานสรรพสามิตภาคที่ 9 สายตรวจสํานักงานสรรพสามิตพื้นที่สงขลา บูรณาการร่วมกับกองทัพเรือภาคที่ 2 ศร.ชล. ภาค 2 ฝ่ายปกครอง ศุลกากรภาคที่ 4 กอ.รมน. สงขลา ร่วมกันจับกุมผู้กระทําผิด พ.ร.บ.ภาษีสรรพสามิต พ.ศ. 2560 ที่ลักลอบนําบุหรี่ต่างประเทศที่มิได้เสียภาษีแบบทันท่วงที ณ สถานที่เกิดเหตุบริเวณ ท่าเทียบเรือ อ.จะนะ จ.สงขลา”
สําหรับผลการจับกุมนั้น สามารถจับผู้ต้องหาได้จํานวน 15 คน โดยมีของกลางประกอบด้วย 1. รถยนต์กระบะตู้ทึบ จํานวน 8 คัน 2. เรือประมง จํานวน 1 ลํา และ 3. ยาสูบต่างประเทศ ยี่ห้อ Gold Mount ที่มิได้เสียภาษีสรรพสามิต จํานวน 532,500 ซอง โดยกรมสรรพสามิตได้ทําการจับกุม และได้มีการประมาณการมูลค่าสินค้า 42,000,000 บาท ประมาณการภาษี 33,400,000 บาท โดยมีการส่งดําเนินการตามกฎหมายต่อไป
นายเกรียงไกร กล่าวเพิ่มเติมว่า “กรมสรรพสามิตได้ให้ความสําคัญในการปราบปรามและจับกุมผู้กระทําความผิดตาม พ.ร. บ.ภาษีสรรพสามิต 2560 อย่างเคร่งครัด โดยครั้งนี้เป็นการจับกุมล็อตใหญ่ที่หากเล็ดลอดไปได้จะสร้างความเสียหายเป็นอย่างมาก ทั้งในเรื่องของความชอบธรรมที่ต้องมีให้กับผู้ประกอบการที่เสียภาษีโดยสุจริต รวมถึงการดูแลความปลอดภัยด้านสุขภาพของพี่น้องประชาชนชาวไทยจากการได้รับสินค้าปลอมแปลงที่อาจเกิดปัญหาหรือส่งผลต่อสุขภาพของพี่น้องประชาชน”
ทั้งนี้ หากประชาชนท่านใดทราบเบาะแสหรือพบเห็นการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ สายด่วน 1713 ได้ตลอด 24 ชั่วโมง หรืออีเมล์ excise_hotline@excise.go.th
อ่านเพิ่มเติมได้ที่ :
https://shorturl.at/fgB39
รัฐบาลไทย-ข่าวทำเนียบรัฐบาล-นายกรัฐมนตรี พร้อมกรมคุ้มครองสิทธิฯ ลงพื้นที่บ้านมูโนะ เยียวยาเหยื่อผู้เสียชีวิตเหตุการณ์โกดังเก็บดอกไม้ไฟระเบิด ลั่นทุกภาคส่วนช่วยเหลือเยียวยาอย่างเต็มที่
วันศุกร์ที่ 4 สิงหาคม 2566
04/08/2566
นายกรัฐมนตรี พร้อมกรมคุ้มครองสิทธิฯ ลงพื้นที่บ้านมูโนะ เยียวยาเหยื่อผู้เสียชีวิตเหตุการณ์โกดังเก็บดอกไม้ไฟระเบิด ลั่นทุกภาคส่วนช่วยเหลือเยียวยาอย่างเต็มที่
นายกรัฐมนตรี พร้อมกรมคุ้มครองสิทธิฯ ลงพื้นที่บ้านมูโนะ เยียวยาเหยื่อผู้เสียชีวิตเหตุการณ์โกดังเก็บดอกไม้ไฟระเบิด ลั่นทุกภาคส่วนช่วยเหลือเยียวยาอย่างเต็มที่
ในวันศุกร์ที่ ๔ สิงหาคม ๒๕๖๖ เวลา ๑๐.๐๐ น. พลเอก ประยุทธ์ จันทร์โอชา นายกรัฐมนตรี ได้ลงพื้นที่ตรวจเยี่ยมและให้กําลังใจพร้อมมอบเงินเยียวยาให้แก่ผู้ประสบเหตุโกดังเก็บดอกไม้ไฟระเบิด ณ โรงเรียนบ้านมูโนะ ต.บ้านมูโนะ อ.สุไหงโก-ลก จ.นราธิวาส โดยมี นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางอําไพ ชนะชัย ยุติธรรมจังหวัดนราธิวาส นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา พร้อมคณะ ให้การต้อนรับและร่วมมอบเงินเยียวยาทายาทผู้เสียหายที่เสียชีวิต ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ และที่แก้ไขเพิ่มเติม จํานวน ๙ ราย รายละ ๒๐๐,๐๐๐ บาท รวมเป็นเงินทั้งสิ้น ๑.๘ ล้านบาท
นับเป็นเหตุการณ์สะเทือนขวัญสาธารณชนให้ความสนใจ เนื่องจากมีผู้ได้รับบาดเจ็บและเสียชีวิตเป็นจํานวนมาก กระทรวงยุติธรรม โดยกรมคุ้มครองสิทธิและเสรีภาพและสํานักงานยุติธรรมจังหวัดนราธิวาส จึงเร่งประชุมคณะอนุกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญาประจําจังหวัดนราธิวาส พิจารณาจ่ายเงินเยียวยาทายาทผู้เสียชีวิต เป็นกรณีเร่งด่วน สําหรับกรณีผู้ได้รับบาดเจ็บที่ยังอยู่ระหว่างรักษาตัวเมื่อรักษาตัวจนหายดี จะทยอยดําเนินการให้ความช่วยเหลือโดยเร็ว เพื่อบรรเทาความเดือดร้อนแก่ประชาชนที่ตกเป็นเหยื่อต่อไป
พลเอกประยุทธ์ จันทร์โอชา นายกรัฐมนตรี ได้กล่าวให้กําลังใจชาวบ้านมูโนะที่ประสบเหตุว่าคนไทยไม่ทิ้งกันในยามยากลําบาก พร้อมให้หน่วยงานทุกภาคส่วนร่วมช่วยเหลือชาวบ้านมูโนะอย่างเต็มที่ ไม่ว่าจะเป็นการซ่อมแซมบ้านเรือน เงินเยียวยาผู้ได้รับบาดเจ็บและเสียชีวิต อาชีพ โดยจะดูแลให้ประชาชนได้รับการเยียวยาอย่างดีที่สุด
รัฐบาลไทย-ข่าวทำเนียบรัฐบาล-นายกฯ ให้กำลังใจผู้บาดเจ็บขอให้เข้มแข็ง อย่ากังวลเรื่องค่ารักษาพยาบาล รัฐบาลพร้อมดูแลอย่างเต็มที่
วันศุกร์ที่ 4 สิงหาคม 2566
04/08/2566
นายกฯ ให้กําลังใจผู้บาดเจ็บขอให้เข้มแข็ง อย่ากังวลเรื่องค่ารักษาพยาบาล รัฐบาลพร้อมดูแลอย่างเต็มที่
นายกฯ ให้กําลังใจผู้บาดเจ็บขอให้เข้มแข็ง อย่ากังวลเรื่องค่ารักษาพยาบาล รัฐบาลพร้อมดูแลอย่างเต็มที่
วันนี้ (4 สิงหาคม 2566) เวลา 11.00 น. ณ โรงพยาบาลสุไหงโก-ลก อําเภอสุไหงโก-ลก จังหวัดนราธิวาส พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เยี่ยมให้กําลังใจผู้ได้รับบาดเจ็บ ณ โรงพยาบาลสุไหงโก-ลก นายกรัฐมนตรีขอให้ผู้บาดเจ็บเข้มแข็ง อย่ากังวลเรื่องค่าใช้จ่าย รัฐบาลพร้อมดูแลอย่างเต็มที่ ขอให้ผู้บาดเจ็บหายดี มีร่างกายที่แข็งแรง พร้อมกันนี้ นายกรัฐมนตรีได้ขอบคุณบุคลากรทางการแพทย์ และเจ้าหน้าที่สาธารณสุขที่ทุ่มเทรักษาผู้บาดเจ็บอย่างเต็มที่ หากต้องการให้รัฐบาลช่วยเหลือสิ่งไหนขอให้บอก รัฐบาลพร้อมสนับสนุนอย่างเต็มที่
โอกาสนี้ นายกรัฐมนตรีได้ทักทายผู้ป่วยทั่วไปที่รักษาตัวในโรงพยาบาล พร้อมกล่าวว่า รักทุกคนไม่ว่าเชื้อชาติ ศาสนาไหน ล้วนเป็นคนไทยด้วยกัน เสร็จแล้วนายกรัฐมนตรีเดินทางกลับกรุงเทพฯ
รัฐบาลไทย-ข่าวทำเนียบรัฐบาล-รฟท. แจ้งเหตุขบวนรถสินค้าที่ 2251 ตกรางระหว่างสถานีมาบกะเบา - ผาเสด็จ จังหวัดสระบุรี
วันศุกร์ที่ 4 สิงหาคม 2566
รฟท. แจ้งเหตุขบวนรถสินค้าที่ 2251 ตกรางระหว่างสถานีมาบกะเบา - ผาเสด็จ จังหวัดสระบุรี
พร้อมแจ้งปรับเปลี่ยนสถานีต้นทางปลายทางของขบวนรถเส้นทางสายตะวันออกเฉียงเหนือเป็นการชั่วคราว
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กระทรวงคมนาคม แจ้งว่า เมื่อวันที่ 4 สิงหาคม 2566 เวลา 03.40 น.รฟท. ได้รับแจ้งเหตุขบวนรถสินค้าที่ 2251 รถบรรทุกแท่งคอนกรีตจากวิหารแดงถึงบ้านใหม่สําโรง ตกรางบริเวณหลักกิโลเมตรที่ 138/10 ระหว่างสถานีมาบกะเบา - ผาเสด็จ อําเภอแก่งคอย จังหวัดสระบุรี เป็นเหตุให้รถพ่วงตกราง 3 คัน กีดขวางการเดินรถ ส่งผลให้ขบวนรถในเส้นทางสายตะวันออกเฉียงเหนือเกิดความล่าช้าทุกขบวน
ภายหลังเกิดเหตุ นายนิรุฒ มณีพันธ์ ผู้ว่าการรถไฟแห่งประเทศไทย ได้มอบหมายให้ผู้บริหารลงพื้นที่เกิดเหตุและสั่งการให้เจ้าหน้าที่เกี่ยวข้องเร่งดําเนินการยกรถที่ตกรางดังกล่าว เพื่อให้สามารถเปิดการเดินรถในเส้นทางสายตะวันออกเฉียงเหนือได้ตามปกติโดยเร็ว โดยคาดการณ์ว่าจะสามารถยกขบวนรถที่ตกราง รวมทั้งซ่อมปรับปรุงสภาพทางให้แล้วเสร็จ พร้อมเปิดใช้งานได้ตามปกติได้ภายในช่วงเย็นวันนี้
อย่างไรก็ตาม ในระหว่างที่มีการยกตู้ที่ตกราง รฟท. ได้ทําการขนถ่ายผู้โดยสารและปรับเปลี่ยนสถานีต้นทางปลายทางของขบวนรถในเส้นทางสายตะวันออกเฉียงเหนือ ดังนี้
1. ขบวนรถด่วนพิเศษที่ 21 สถานีกลางกรุงเทพอภิวัฒน์ - อุบลราชธานี ปรับเปลี่ยนเส้นทางการเดินรถไปใช้เส้นทางช่วงชุมทางแก่งคอย - ชุมทางบัวใหญ่ - นครราชสีมา - อุบลราชธานี
2. ขบวนรถเร็วที่ 135 สถานีกลางกรุงเทพอภิวัฒน์ - อุบลราชธานี ขนถ่ายผู้โดยสารทางรถยนต์จากสถานีชุมทางแก่งคอยถึงสถานีมวกเหล็ก และเดินทางต่อโดยขบวนรถไฟจากหมวกเหล็กถึงอุบลราชธานี
3. ขบวนรถธรรมดาที่ 233/234 กรุงเทพ - สุรินทร์ - กรุงเทพ ขนถ่ายผู้โดยสารทางรถยนต์ระหว่างสถานีชุมทางแก่งคอย - มวกเหล็ก - ชุมทางแก่งคอย และเดินทางต่อโดยขบวนรถไฟจนถึงสถานีปลายทาง
4. ขบวนด่วนพิเศษดีเซลรางที่ 71/72 สถานีกลางกรุงเทพอภิวัฒน์ - อุบลราชธานี - สถานีกลางกรุงเทพอภิวัฒน์ ขนถ่ายผู้โดยสารทางรถยนต์ระหว่างสถานีชุมทางแก่งคอย – มวกเหล็ก - ชุมทางแก่งคอย และเดินทางต่อโดยขบวนรถไฟจนถึงสถานีปลายทาง
ทั้งนี้ รฟท. ต้องขออภัยผู้โดยสารมา ณ โอกาสนี้ สําหรับผู้โดยสารที่ไม่ประสงค์จะเดินทางไปกับขบวนรถในเส้นทางสายตะวันออกเฉียงเหนือ สามารถคืนเงินค่าตั๋วโดยสารได้เต็มราคา หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลข 1690 ตลอด 24 ชั่วโมง.
รัฐบาลไทย-ข่าวทำเนียบรัฐบาล-นายกฯ ห่วงปชช. ภาคอีสาน กำชับหน่วยงานที่เกี่ยวข้อง
วันศุกร์ที่ 4 สิงหาคม 2566
04/08/2566
นายกฯ ห่วงปชช. ภาคอีสาน กําชับหน่วยงานที่เกี่ยวข้อง
นายกฯ ห่วงปชช. ภาคอีสาน กําชับหน่วยงานที่เกี่ยวข้อง เตรียมพร้อมเฝ้าระวังพื้นที่เสี่ยงน้ําท่วมฉับพลัน น้ําล้นตลิ่ง น้ําป่าไหลหลาก เร่งทุกหน่วยงานเตรียมการป้องกันและช่วยเหลือประชาชนให้ทันท่วงที
วันนี้ 4 สิงหาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีกลาโหม ห่วงใยประชาชนในพื้นที่ภาคตะวันออกเฉียงเหนือ ภาคเหนือและภาคตะวันออก และขอให้เฝ้าระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลัน น้ําล้นตลิ่ง และน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย
น.ส.ทิพานัน กล่าวว่า พล.อ.ประยุทธ์ จันทร์โอชา นายกรัฐมนตรี ได้เน้นย้ําให้ทุกหน่วยงานที่เกี่ยวข้องเตรียมความพร้อมทุกด้านและเฝ้าระวังสถานการณ์น้ําและผลกระทบจากพายุไต้ฝุ่น “ขนุน” (KHANUN) บริเวณด้านตะวันออกเฉียงเหนือของไต้หวัน ที่มีแนวโน้มจะเคลื่อนขึ้นฝั่งทางตอนใต้ของประเทศญี่ปุ่นในช่วงวันที่ 8-9 สิงหาคม 2566 ป้องกันไม่ให้เกิดความเสียหายต่อบ้านเรือนประชาชน
“สําหรับพื้นที่ จ.นครพนมที่ยังคงมีพายุฝนตกลงมาในพื้นที่อย่างต่อเนื่อง ตั้งแต่วันที่ 28 ก.ค.ที่ผ่านมา รวมเป็นเวลา 8 วันแล้วท่านนายกฯ ได้สั่งการมอบหมายและกําชับให้หน่วยงานต่าง ๆ บูรณาการความร่วมมือกันเข้าช่วยเหลือเพื่อบรรเทาความเดือดร้อนให้กับประชาชนในพื้นที่มาอย่างต่อเนื่องและทันท่วงที” น.ส.ทิพานัน กล่าว
.....
รัฐบาลไทย-ข่าวทำเนียบรัฐบาล-ปลัดเกษตรฯ ร่วมรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
วันศุกร์ที่ 4 สิงหาคม 2566
ปลัดเกษตรฯ ร่วมรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
พร้อมเชิญชวนเที่ยวชมงาน “โครงการหลวง 54” ระหว่างวันที่ 4-14 สิงหาคมนี้ ณ ศูนย์การค้าเซ็นทรัลเวิลด์
นายประยูร อินสกุล ปลัดกระทรวงเกษตรและสหกรณ์ ในฐานะคณะกรรมการบริหารมูลนิธิโครงการหลวง ร่วมรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทรงเปิดงาน “โครงการหลวง 54” ณ ศูนย์การค้าเซ็นทรัลเวิลด์ กรุงเทพฯ
มูลนิธิโครงการหลวง ร่วมกับ มหาวิทยาลัยเกษตรศาสตร์ และศูนย์การค้าเซ็นทรัลเวิลด์ จัดงาน “โครงการหลวง 54” ภายใต้แนวความคิด “ไออุ่นจากขุนเขา เรื่องเล่าสู่ใจกลางเมือง” ระหว่างวันที่ 4 – 14 สิงหาคม 2566 ณ ศูนย์การค้าเซ็นทรัลเวิลด์ กรุงเทพฯ โดยมีวัตถุประสงค์เพื่อเฉลิมพระเกียรติพระบาทสมเด็จพระเจ้าอยู่หัว องค์นายกกิตติมศักดิ์ของมูลนิธิโครงการหลวง และสมเด็จพระนางเจ้าฯ พระบรมราชินี รวมทั้งเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสทรงมีพระชนมพรรษา 91 พรรษา ในวันที่ 12 สิงหาคม 2566 ซึ่งภายในงานได้จัดพื้นที่จําหน่ายผลิตผลและผลิตภัณฑ์คุณภาพระดับพรีเมี่ยม ผลิตภัณฑ์ใหม่จากการวิจัย ได้แก่ เมลอนสีทอง มะเขือเทศเชอร์รีเหลืองหวาน ข้าวโพดหวานสองสี ผลิตภัณฑ์ชาผูเออร์ ชาสกัดเย็นพร้อมดื่ม (Cold Brew Tea) กาแฟสกัดเย็นพร้อมดื่ม (Cold Brew Coffee) ชาเขียวอบข้าวกล้องคั่ว ชาเขียวอบคีนัวคั่ว ชีวภัณฑ์กําจัดศัตรูพืช “ฟีโรด้วงหมัดผัก” และยังมีผลิตภัณฑ์พิเศษที่จะแนะนําแก่ผู้บริโภค ได้แก่ คาร์เวียร์ วานิลลา น้ําผึ้งในสวนกาแฟ สินค้าหัตถกรรม อาหารเมนูพิเศษจากวัตถุดิบคุณภาพ การจําหน่ายผลิตภัณฑ์จากโครงการส่วนพระองค์ 13 โครงการ และผลิตภัณฑ์ใหม่จากดอยคํา นอกจากนี้ ยังมีผลิตภัณฑ์ของหน่วยงานสนับสนุนโครงการหลวง ได้แก่ สถาบันค้นคว้าและพัฒนาผลิตภัณฑ์อาหาร มหาวิทยาลัยเกษตรศาสตร์ และสถาบันค้นคว้าและพัฒนาผลผลิตทางการเกษตรและอุตสาหกรรมเกษตร มหาวิทยาลัยเกษตรศาสตร์ ที่นําอาหารและเครื่องดื่มที่ผลิตจากวัตถุดิบคุณภาพของโครงการหลวงมาร่วมจําหน่ายมากมาย ไฮไลท์ภายในงานจําลองบรรยากาศทุ่งดอกไม้นานาพรรณมาไว้ในศูนย์การค้า พร้อมนิทรรศการดอกเอเดลไวส์ นิทรรศการหัตถกรรม ผ้ากัญชง บุหงาโครงการหลวง และประมงพื้นที่สูง ที่ให้สาระและความรู้ต่าง ๆ มากมาย และกิจกรรมการแสดงบนเวทีของนิสิตชมรมต่าง ๆ จากมหาวิทยาลัยเกษตรศาสตร์
ทั้งนี้ ขอเชิญชวนประชาชนมาเที่ยวชมและเลือกซื้อผลิตภัณฑ์อร่อย สด ใหม่ กว่า 1,000 รายการได้ในงาน “โครงการหลวง 54” ระหว่างวันที่ 4 - 14 สิงหาคม 2566 ณ ศูนย์การค้าเซ็นทรัลเวิลด์
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผย เขตรักษาพันธุ์สัตว์ป่าภูเขียว-อุทยานแห่งชาติน้ำหนาว และอุทยานแห่งชาติภูกระดึง ได้ขึ้นทะเบียนอุทยานมรดกอาเซียน
วันเสาร์ที่ 5 สิงหาคม 2566
05/08/2566
รองโฆษกรัฐบาล นางสาวรัชดาฯ เผย เขตรักษาพันธุ์สัตว์ป่าภูเขียว-อุทยานแห่งชาติน้ําหนาว และอุทยานแห่งชาติภูกระดึง ได้ขึ้นทะเบียนอุทยานมรดกอาเซียน
รองโฆษกรัฐบาล นางสาวรัชดาฯ เผย เขตรักษาพันธุ์สัตว์ป่าภูเขียว-อุทยานแห่งชาติน้ําหนาว และอุทยานแห่งชาติภูกระดึง ได้ขึ้นทะเบียนอุทยานมรดกอาเซียน พร้อมกันนี้ เยาวชนไทยสร้างชื่อ รับรางวัล ASEAN Eco-Schools และ ASEAN Youth Eco-Champions Award
วันที่ 3 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ที่ประชุมเจ้าหน้าที่อาวุโสอาเซียนด้านสิ่งแวดล้อม ครั้งที่ 34 (34th Meeting of the ASEAN Senior Officials on the Environment : 34th ASOEN) วันที่ 1 สิงหาคม 2566 ได้พิจารณารับรองการขึ้นทะเบียนอุทยานมรดกอาเซียน (ASEAN Heritage Park: AHP) ของประเทศไทย จํานวน 2 แห่ง ได้แก่ เขตรักษาพันธุ์สัตว์ป่าภูเขียวและอุทยานแห่งชาติน้ําหนาว เป็นอุทยานมรดกอาเซียนแห่งที่ 56 และอุทยานแห่งชาติภูกระดึง เป็นอุทยานมรดกอาเซียนแห่งที่ 57 และได้พิจารณารับรองให้โรงเรียนสาธิตเทศบาลบ้านหัวหิน เข้ารับรางวัลโรงเรียนที่มีกระบวนการจัดการเรียนการสอนสิ่งแวดล้อมดีเด่น ระดับชาติ และระดับนานาชาติ กลุ่ม ASEAN “ASEAN Eco-Schools” ระดับมัธยมศึกษาและระดับประถมศึกษา รวมทั้งรับรองให้นายมนตรี เจือไธสง เข้ารับรางวัลนักวิจัย / ครูผู้สอนสิ่งแวดล้อมศึกษาดีเด่น ระดับชาติและระดับนานาชาติ กลุ่ม ASEAN “ASEAN Youth Eco-Champions Award”
ทั้งนี้ ประเทศไทยมีพื้นที่ที่ได้รับการรับรองเป็นอุทยานมรดกอาเซียน ได้แก่ อุทยานแห่งชาติเขาใหญ่ อุทยานแห่งชาติตะรุเตา กลุ่มอุทยานแห่งชาติหมู่เกาะสุรินทร์ หมู่เกาะสิมิลันและอ่าวพังงา กลุ่มป่าแก่งกระจาน ประกอบด้วย อุทยานแห่งชาติแก่งกระจาน อุทยานแห่งชาติกุยบุรี และเขตรักษาพันธุ์สัตว์ป่าแม่น้ําภาชี อุทยานแห่งชาติหาดเจ้าไหม-เขตห้ามล่าสัตว์ป่าหมู่เกาะลิบง อุทยานแห่งชาติหมู่เกาะอ่างทอง และอุทยานแห่งชาติเขาสก
รองโฆษกประจําสํานักนายกรัฐมนตรี กล่าวเพิ่มเติมว่า จากการที่ คณะรัฐมนตรี (ครม.) ได้เห็นชอบการนําเสนอ อุทยานแห่งชาติภูกระดึง และเขตรักษาพันธุ์สัตว์ป่าภูเขียว อุทยานแห่งชาติน้ําหนาว ให้เป็นอุทยานมรดกแห่งอาเซียน เมื่อวันที่ 29 มีนาคม 2565 หลายภาคส่วนได้ร่วมกันเตรียมเอกสารนําเสนอข้อมูลพื้นที่ ตลอดจนเร่งระดมสรรพกําลังเพื่อให้สามารถผ่านเกณฑ์การประเมินได้ ซึ่งไทยมีความโดดเด่นหลายประการ อาทิ การอนุรักษ์ธรรมชาติ และความหลากหลายทางชีวภาพ มีพื้นที่ที่มีความเชื่อมโยงกับประเพณีวัฒนธรรมท้องถิ่น
“โลกมีการตื่นตัวเรื่องปัญหาสิ่งแวดล้อมมากขึ้นอย่างมีนัยยะสําคัญ รัฐบาลไทยให้ความสําคัญและเร่งพัฒนาแนวความคิดของคนไทยอย่างต่อเนื่องในทุกมิติ การสนับสนุนให้พื้นที่ในประเทศเป็นเขตอุทยานแห่งชาติ เพื่อเป็นพื้นที่คุ้มครอง รักษาสภาพธรรมชาติ ร่วมกับให้เกิดประโยชน์กับมนุษย์ควบคู่ไปด้วย ซึ่งอุทยานแห่งชาติจะช่วยรักษาสภาวะสมดุลธรรมชาติ พร้อมกันนี้ รัฐบาลสนับสนุนให้ระบบการศึกษาไทยให้ความสําคัญกับการศึกษาด้านสิ่งแวดล้อมสร้างการตระหนักรู้ตั้งแต่เยาวชน ซึ่งเชื่อมั่นว่าจะส่งผลต่อการส่งเสริมการพัฒนาอย่างยั่งยืนในอนาคต” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-สธ.ไทย นำประชุมผู้แทน 21 เขตเศรษฐกิจเอเปค หารือความร่วมมือสร้างความมั่นคงด้านสุขภาพของภูมิภาคเอเชีย-แปซิฟิก ที่สหรัฐอเมริกา
วันเสาร์ที่ 5 สิงหาคม 2566
สธ.ไทย นําประชุมผู้แทน 21 เขตเศรษฐกิจเอเปค หารือความร่วมมือสร้างความมั่นคงด้านสุขภาพของภูมิภาคเอเชีย-แปซิฟิก ที่สหรัฐอเมริกา
รองปลัดกระทรวงสาธารณสุข เป็นประธานการประชุมร่วมกับผู้แทนจาก 21 เขตเศรษฐกิจเอเปค หารือแนวทางความร่วมมือสร้างความมั่นคงด้านสุขภาพของภูมิภาคเอเชีย-แปซิฟิก ที่สหรัฐอเมริกา พร้อมเรียกร้องสมาชิกเอเปค ยกระดับความร่วมมือเพื่อรับมือภัยคุกคามด้านสุขภาพ
รองปลัดกระทรวงสาธารณสุข เป็นประธานการประชุมร่วมกับผู้แทนจาก 21 เขตเศรษฐกิจเอเปค หารือแนวทางความร่วมมือสร้างความมั่นคงด้านสุขภาพของภูมิภาคเอเชีย-แปซิฟิก ที่สหรัฐอเมริกา พร้อมเรียกร้องสมาชิกเอเปค ยกระดับความร่วมมือเพื่อรับมือภัยคุกคามด้านสุขภาพให้มีประสิทธิภาพยิ่งขึ้น และสนับสนุนการเป็นเจ้าภาพการจัดประชุมเอเปคของเปรูในปี 2567
นายแพทย์ณรงค์ อภิกุลวณิช รองปลัดกระทรวงสาธารณสุข นําคณะผู้แทนไทยประชุมคณะทํางานด้านสุขภาพของเอเปค (APEC Health Working Group) หารือแนวทางความร่วมมือเพื่อสร้างความมั่นคงด้านสุขภาพของภูมิภาคเอเชีย-แปซิฟิก ร่วมกับผู้แทนจากเขตเศรษฐกิจเอเปค กว่า 100 คน จาก 21 เขตเศรษฐกิจ ระหว่างวันที่ 3-5 สิงหาคม 2566 ที่ศูนย์การประชุมซีแอตเทิล เมืองซีแอตเทิล รัฐวอชิงตัน สหรัฐอเมริกา และกล่าวว่า ประเทศไทยได้ผลักดันให้มีการนําเสนอแถลงการณ์ว่าด้วยการประชุมระดับสูงของสมัชชาสหประชาชาติว่าด้วยการสร้างหลักประกันสุขภาพถ้วนหน้า (Statement of APEC HWG to UNGA High Level Meeting 2023 on Universal Health Coverage) เพื่อสนับสนุนดําเนินงานตามปฏิญญาของผู้นํา เน้นการสร้างประชาคมที่มีประชากรสุขภาพดีโดยไม่ทิ้งผู้ใดไว้เบื้องหลัง เป็นการเพิ่มบทบาทของคณะทํางานด้านสุขภาพเอเปคในเวทีระดับโลก ในปีที่ไทยเป็นประธานคณะทํางานด้านสุขภาพของเอเปค
นายแพทย์ณรงค์ กล่าวต่อว่า การประชุมครั้งนี้มีวาระที่สําคัญ คือ การเปลี่ยนแปลงสภาพภูมิอากาศต่อสุขภาพและระบบสุขภาพ แนวทางสุขภาพหนึ่งเดียวและเศรษฐกิจ การนําเทคโนโลยีดิจิทัลมาส่งเสริมสุขภาพจิตและสุขภาพผู้สูงวัย และส่งเสริมสุขภาพสตรีและการเข้าถึงบริการสุขภาพที่เท่าเทียมในสตรี ซึ่งผู้แทนไทยได้แลกเปลี่ยนประสบการณ์การดําเนินงานของไทยในวาระดังกล่าวเพื่อเป็นแนวทางให้สมาชิกเอเปคนําไปประยุกต์ใช้ตามความเหมาะสม โดยในช่วงท้ายของการประชุม ในฐานะประธานการประชุมฯ ได้เรียกร้องให้สมาชิกเอเปคยกระดับความร่วมมือด้านสุขภาพของเอเปคเพื่อรับมือกับภัยคุกคามด้านสุขภาพให้มีประสิทธิภาพมากยิ่งขึ้น และกล่าวสนับสนุนการเป็นเจ้าภาพการจัดประชุมเอเปคของเปรูในปี 2567
“ในการมาประชุมครั้งนี้ ยังได้รับมอบหมายให้เป็นผู้แทนรัฐมนตรีว่าการกระทรวงสาธารณสุข เข้าร่วมการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 13 (13th APEC High-Level Meeting on Health and the Economy) ในวันที่ 6 สิงหาคม 2566 ด้วย ซึ่งจะใช้โอกาสนี้เสนอแนวทางความร่วมมือในการตอบโต้โรคระบาดของภูมิภาคเอเชีย—แปซิฟิก โดยเน้นการเตรียมความพร้อมและยกระดับระบบสาธารณสุขปฐมภูมิที่ตอบสนองต่อการตอบโต้ต่อโรคระบาดได้อย่างมีประสิทธิภาพ” นายแพทย์ณรงค์กล่าว
สําหรับการประชุมคณะทํางานด้านสุขภาพของเอเปค จัดขึ้นเป็นประจําทุกปี ปีละ 2 ครั้ง ในเดือนกุมภาพันธ์ ระหว่างการประชุมเจ้าหน้าที่อาวุโสเอเปคช่วงที่ 1 (SOM 1) และเดือนสิงหาคมระหว่างการประชุมเจ้าหน้าที่อาวุโสในช่วงที่ 3 (SOM 3) ซึ่งประเทศไทย นายแพทย์ณรงค์ อภิกุลวณิช รองปลัดกระทรวงสาธารณสุข ได้รับการคัดเลือกเป็นประธานของคณะทํางานด้านสุขภาพเอเปค มีวาระ 2 ปี (ค.ศ. 2022-2023)
************************************************ 5 สิงหาคม 2566
รัฐบาลไทย-ข่าวทำเนียบรัฐบาล-นายกฯ ห่วงใยผู้ประสบภัยเหนือ-อิสาน ย้ำรัฐบาลให้ความช่วยเหลือเต็มที่ แม้เป็นรัฐบาลรักษาการก็ทำเต็มที่
วันเสาร์ที่ 5 สิงหาคม 2566
05/08/2566
นายกฯ ห่วงใยผู้ประสบภัยเหนือ-อิสาน ย้ํารัฐบาลให้ความช่วยเหลือเต็มที่ แม้เป็นรัฐบาลรักษาการก็ทําเต็มที่
นายกฯ ห่วงใยผู้ประสบภัยเหนือ-อิสาน ย้ํารัฐบาลให้ความช่วยเหลือเต็มที่ แม้เป็นรัฐบาลรักษาการก็ทําเต็มที่
วันที่ 3 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่นายกรัฐมนตรี พลเอก ประยุทธ์ จันทร์โอชา ได้สั่งการและกําชับให้หน่วยงานต่าง ๆ บูรณาการความร่วมมือเข้าช่วยเหลือบรรเทาความเดือดร้อนแก่ประชาชน ผู้ได้รับผลกระทบจากน้ําท่วมน้ําป่าไหลหลาก และดินถล่ม ในพื้นที่ภาคเหนือและตะวันออกเฉียงเหนือ ซึ่งทุกจุดได้มีทหารและส่วนราชการในพื้นที่เข้าดูแลและรายงานสถานการณ์ให้นายกฯทราบทุกระยะ ขณะที่กองอํานวยการน้ําแห่งชาติได้รายงานการคาดการณ์ว่าพื้นที่ประสบอุทกภัยในสี่จังหวัดได้แก่ จังหวัดตาก อํานาจเจริญ นครพนม อุดรธานี สถานการณ์น้ําจะคลี่คลายกลับสู่ภาวะปกติในเร็ววันนี้
สําหรับพื้นที่ จ.นครพนม ในช่วงที่ผ่านมามีปริมาณน้ําฝนสะสมในพื้นที่เป็นจํานวนมาก เป็นเหตุให้เกิดน้ําท่วมขังในที่ลุ่ม และน้ําล้นตลิ่งตามลําห้วยสาขาต่างๆ ที่ไหลระบายลงแม่น้ําโขงไม่ทัน ถนนหลายสายถูกน้ําท่วมขังและชํารุดเสียหาย อีกทั้งมีพื้นที่การเกษตรถูกน้ําท่วมขังเป็นบริเวณกว้าง กินพื้นที่หลายพันไร่ ซึ่งหน่วยงานต่าง ๆ ได้บูรณาการความร่วมมือกันเข้าช่วยเหลือเพื่อบรรเทาความเดือดร้อนให้กับประชาชนและสัตว์เลี้ยงในพื้นที่อย่างต่อเนื่อง และเมื่อน้ําลด หน่วยงานที่เกี่ยวข้องจะเร่งเข้าสํารวจความเสียหายและให้การช่วยเหลือฟื้นฟูต่อไป
นางสาวรัชดา กล่าวต่อว่า สถานการณ์น้ํา อ.สบเมย จ.แม่ฮ่องสอน ซึ่งเผชิญน้ําป่าไหลหลากและดินสไลด์ ประชาชนได้รับผลกระทบกว่า 1,000 คน นั้น หน่วยงานที่เกี่ยวข้องเข้าให้การช่วยเหลือเร่งระบายน้ําออกจากพื้นที่และเปิดเส้นทางการจราจรแล้ว
“นายกรัฐมนตรี ห่วงใยผู้ประสบภัยทุกคนในทุกพื้นที่ แม้จะเป็นรัฐบาลรักษาการ ก็จะทําหน้าที่อย่างดีที่สุด โดยให้ความมั่นใจว่าการช่วยเหลือจากภาครัฐ การปฏิบัติการฟื้นฟู เยียวยา จะได้รับการดูแลอย่างเต็มที่เพื่อให้ประชาชนสามารถกลับสู่การดําเนินชีวิตได้ตามปกติโดยเร็ว ” นางสาวรัชดา กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล กระตุ้นทีม MIND ใช้ “หัว และ ใจ” แก้ไขข้อร้องเรียนโรงงาน ย้ำไม่รายงาน iSingle Form เจอตรวจสุดซอย
วันอาทิตย์ที่ 20 สิงหาคม 2566
20/08/2566
ปลัดฯ ณัฐพล กระตุ้นทีม MIND ใช้ “หัว และ ใจ” แก้ไขข้อร้องเรียนโรงงาน ย้ําไม่รายงาน iSingle Form เจอตรวจสุดซอย
ปลัดฯ ณัฐพล กระตุ้นทีม MIND ใช้ “หัว และ ใจ” แก้ไขข้อร้องเรียนโรงงาน ย้ําไม่รายงาน iSingle Form เจอตรวจสุดซอย
วันที่ 18 สิงหาคม 2566 : ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการ เรื่อง การส่งเสริมการประกอบการตามนโยบาย MIND เพื่อแก้ไขปัญหาข้อร้องเรียนอย่างยั่งยืน ครั้งที่ 3 โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหารกระทรวงอุตสาหกรรม และเจ้าหน้าที่สํานักงานอุตสาหกรรมจังหวัด เข้าร่วมการสัมมนาดังกล่าว ณ โรงแรมสองพันบุรี จังหวัดสุพรรณบุรี
ปลัดกระทรวงอุตสาหกรรม กล่าวว่า จากข้อมูลรายงานดัชนีผลผลิตอุตสาหกรรม ของสํานักงานเศรษฐกิจอุตสาหกรรม จะเห็นว่าตั้งแต่ปี 2550 เป็นต้นมา ภาคอุตสาหกรรมมีอัตราการเติบโตที่ทรงตัวมาอย่างต่อเนื่องจนถึงปัจจุบัน หากต้องการให้ภาคอุตสาหกรรมโตขึ้น จําเป็นต้องนํานโยบาย MIND ใช้ “หัว และ ใจ” เข้ามาใช้เป็นแนวทางในการทํางานของกระทรวงอุตสาหกรรม พร้อมนํานโยบาย 4 มิติ ทั้งในด้านความสําเร็จของธุรกิจ การดูแลสังคมและชุมชนโดยรอบ การรักษาสิ่งแวดล้อม และการกระจายรายได้สู่ประชาชน เพื่อขับเคลื่อนธุรกิจให้เติบโตอย่างสมดุล โดยเฉพาะในมิติด้านการดูแลสิ่งแวดล้อม ที่ประเทศไทยยังถูกจัดอันดับท้าย ๆ ของโลก หากมีการดําเนินการตามมาตรการที่กําหนดจากประชาคมโลกอย่างเคร่งครัด เชื่อว่าจะทําให้บรรยากาศการลงทุนในประเทศดีขึ้น และส่งผลต่อการเติบโตของภาคอุตสาหกรรมในประเทศได้ ส่วนในด้านการแก้ปัญหาเรื่องร้องเรียนนั้น เกี่ยวข้องกับชุมชน โรงงาน และสิ่งแวดล้อม ซึ่งการแก้ไขข้อร้องเรียนต่าง ๆ โรงงานอุตสาหกรรมและเจ้าหน้าที่ต้องร่วมกันดูแลชุมชนในพื้นที่รอบโรงงานให้ได้รับการปฏิบัติที่ดี เพื่อสร้างความยั่งยืนให้กับธุรกิจ
นอกจากนี้ ปลัดกระทรวงอุตสาหกรรม ยังได้เน้นย้ําให้โรงงานอุตสาหกรรมรายงานข้อมูลการประกอบการรายเดือนในระบบรายงานข้อมูลกลางของกระทรวง​อุตสาหกรรม​ (iSingle Form) โดยมีเป้าหมายให้ทุกโรงงานเข้ามาอยู่ในระบบ Digital Goverment เพื่อให้สามารถนําข้อมูลมาวิเคราะห์และใช้ประโยชน์ รวมถึงก่อให้เกิดความสะดวกในการขอใบอนุญาตต่าง ๆ มากขึ้น ทั้งนี้ ปัจจุบันยังมีโรงงานที่ยังไม่ได้รายงานข้อมูลอีกเป็นจํานวนมาก ซึ่งในเดือนสิงหาคมนี้ จะครบกําหนดการรายงานข้อมูลการประกอบการอุตสาหกรรมแล้ว หากยังไม่มีการรายงานจะถือว่าเป็นความผิดและมีโทษปรับ ดังนั้น จึงมอบหมายให้ สอจ.ทุกจังหวัด ดําเนินการลงพื้นที่ตรวจโรงงานแบบสุดซอยในทุกมิติของการรายงานตามข้อกําหนดของกฎหมาย โดยหากพบโรงงานที่ผิดกฎหมายขอให้ดําเนินการตามระเบียบอย่างจริงจัง รวมทั้งหากพบโรงงานที่มีการหยุดการดําเนินการมาเป็นเวลานาน ขอให้พิจารณาทบทวนการยกเลิกใบอนุญาตประกอบโรงงาน เพื่อให้ระบบฐานข้อมูลโรงงานมีความถูกต้องและเป็นปัจจุบันต่อไป
รัฐบาลไทย-ข่าวทำเนียบรัฐบาล-ปลัด สธ. เผย เหตุเพลิงไหม้ตลาดอินทร์บุรีไม่มีผู้บาดเจ็บและเสียชีวิต จัดหน่วยปฐมพยาบาล พร้อมทีมเยียวยาจิตใจ เข้าดูแลแล้ว
วันอาทิตย์ที่ 20 สิงหาคม 2566
ปลัด สธ. เผย เหตุเพลิงไหม้ตลาดอินทร์บุรีไม่มีผู้บาดเจ็บและเสียชีวิต จัดหน่วยปฐมพยาบาล พร้อมทีมเยียวยาจิตใจ เข้าดูแลแล้ว
ปลัดกระทรวงสาธารณสุข เผย เหตุเพลิงไหม้ตลาดอินทร์บุรี จ.สิงห์บุรี เจ้าหน้าที่ควบคุมเพลิงได้แล้ว คาดเสียหาย 31 หลัง ไม่มีผู้บาดเจ็บและเสียชีวิต โรงพยาบาลอินทร์บุรีจัดหน่วยปฐมพยาบาลดูแลผู้ประสบภัย 2 จุดพร้อมส่งทีมเยียวยาจิตใจ 2 ทีม
ปลัดกระทรวงสาธารณสุข เผย เหตุเพลิงไหม้ตลาดอินทร์บุรี จ.สิงห์บุรี เจ้าหน้าที่ควบคุมเพลิงได้แล้วคาดเสียหาย 31 หลัง ไม่มีผู้บาดเจ็บและเสียชีวิต โรงพยาบาลอินทร์บุรีจัดหน่วยปฐมพยาบาลดูแลผู้ประสบภัย 2 จุดพร้อมส่งทีมเยียวยาจิตใจ 2 ทีม และทีมจัดการอนามัยสิ่งแวดล้อม 1 ทีม ดูแลประชาชนร่วมกับทีมเทศบาล
วันนี้ (20 สิงหาคม 2566) นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงกรณีเกิดเพลิงไหม้ในตลาดอินทร์บุรี จ.สิงห์บุรี มีอายุกว่า100 ปี ว่า ได้รับรายงานจากนายแพทย์สาธารณสุขจังหวัดสิงห์บุรีว่า เมื่อคืนวันที่ 19 สิงหาคม 2566 ช่วงเวลา 19.20 น. เกิดเหตุเพลิงไหม้บ้านไม้ซึ่งไม่มีผู้พักอาศัย ในตลาดอินทร์บุรี อ.อินทร์บุรี และเจ้าหน้าที่สามารถควบคุมเพลิงได้ในเวลา 22.30 น. จากการประเมินเบื้องต้นคาดว่า มีบ้านเรือนได้รับความเสียหายประมาณ 31 หลัง เป็นตึกแถวไม้ 15 คูหา และอาคารตึกแถว 16 หลัง ไม่มีผู้ได้รับบาดเจ็บและเสียชีวิต ขณะนี้เทศบาลอินทร์บุรีได้จัดตั้งศูนย์ช่วยเหลือบริเวณลานโดมด้านหน้าตลาด ข้างป้อมตํารวจส่วนผู้ประสบภัยได้ไปอาศัยบ้านญาติและบ้านตนเองนอกตลาด
นายแพทย์โอภาสกล่าวต่อว่า ในส่วนการช่วยเหลือด้านการแพทย์และสาธารณสุข วันนี้ โรงพยาบาลอินทร์บุรีได้จัดตั้งหน่วยปฐมพยาบาลจํานวน2 จุด ที่โรงเรียนจีนตรงข้ามตลาด และโรงเรียนเทศบาล 1 วัดเฉลิมมาศพร้อมส่งทีมเยียวยาจิตใจ (MCATT) จํานวน 2 ทีม ทีมละ 10 คน และทีมการจัดการอนามัยสิ่งแวดล้อมอีก 1 ทีม ลงพื้นที่ปฏิบัติงานดูแลประชาชนร่วมกับทีมเทศบาลตําบลอินทร์บุรีแล้ว
********************************************** 20 สิงหาคม 2566
รัฐบาลไทย-ข่าวทำเนียบรัฐบาล-สธ.เผยความคืบหน้าเหตุเพลิงไหม้ตลาดอินทร์บุรี ล่าสุดพบผู้เสียชีวิต 1 ราย ดูแลผู้ประสบภัย ที่มีความเครียดใกล้ชิด
วันอาทิตย์ที่ 20 สิงหาคม 2566
สธ.เผยความคืบหน้าเหตุเพลิงไหม้ตลาดอินทร์บุรี ล่าสุดพบผู้เสียชีวิต 1 ราย ดูแลผู้ประสบภัย ที่มีความเครียดใกล้ชิด
ปลัดกระทรวงสาธารณสุข เผยความคืบหน้าเหตุเพลิงไหม้ตลาดอินทร์บุรี ล่าสุดพบมีผู้สูญหายเสียชีวิต 1 ราย เบื้องต้นมีผู้ประสบภัย 12 คน ทีม MCATT พบเครียดปานกลาง 2 คน เครียดสูง 2 คน ให้การดูแล้ว พร้อมติดตามใกล้ชิดต่อไป
ปลัดกระทรวงสาธารณสุข เผยความคืบหน้าเหตุเพลิงไหม้ตลาดอินทร์บุรี ล่าสุดพบมีผู้สูญหายเสียชีวิต 1 ราย เบื้องต้นมีผู้ประสบภัย 12 คน ทีม MCATT พบเครียดปานกลาง 2 คน เครียดสูง 2 คน ให้การดูแล้ว พร้อมติดตามใกล้ชิดต่อไป
บ่ายวันนี้ (20 สิงหาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงความคืบหน้าเหตุเพลิงไหม้ตลาดอินทร์บุรี อ.อินทร์บุรี จ.สิงห์บุรี ที่เกิดขึ้นเมื่อวันที่ 19 สิงหาคม 2566 เวลา 19.20 น. ว่าได้รับรายงานเพิ่มเติมจากนายแพทย์สาธารณสุขจังหวัดสิงห์บุรี ว่า สรุปความเสียหายเบื้องต้นจํานวน 34 คูหา 21 ครัวเรือน มีผู้ได้รับความเดือดร้อน 64 คน และมีผู้สูญหาย 1 คน เป็นชายอายุ 77 ปี ซึ่งต่อมาทีมค้นหา
พบว่าเสียชีวิตภายในบ้านที่เกิดเหตุ
ทั้งนี้ โรงพยาบาลอินทร์บุรีได้จัดหน่วยปฐมพยาบาล ทีมเยียวยาจิตใจ (MCATT) และทีมจัดการอนามัยสิ่งแวดล้อม ลงพื้นที่ดูแลผู้ประสบภัยที่ได้รับผลกระทบจากเหตุการณ์ดังกล่าว เบื้องต้นพบผู้ประสบภัย 12 คน มีอาการเครียดปานกลาง 2 คน มีความเครียดสูง 2 คน ส่วนใหญ่ผู้ประสบภัยสามารถกลับไปอยู่บ้านตนเองได้ ส่วนบุคคลรอบข้าง 7 ราย ไม่พบความเครียด โดยผู้ที่มีปัญหาความเครียดได้ให้การดูแลเบื้องต้นแล้ว และจะมีการประสานส่งต่อเพื่อติดตามดูแลอย่างใกล้ชิดต่อไป
********************************************** 20 สิงหาคม 2566
รัฐบาลไทย-ข่าวทำเนียบรัฐบาล-ผู้ตรวจฯวีระกิตติ์ ลงพื้นที่นนทบุรี ตรวจราชการ รอบ 2 พร้อมเยี่ยมชมวิสาหกิจชุมชนกลุ่มแม่บ้านเกษตรกรตำบลบางขนุน ที่มีการพัฒนาผลิตภัณฑ์ใหม่  "เบค่อนจากเปลือกกล้วย"
วันอาทิตย์ที่ 20 สิงหาคม 2566
20/08/2566
ผู้ตรวจฯวีระกิตติ์ ลงพื้นที่นนทบุรี ตรวจราชการ รอบ 2 พร้อมเยี่ยมชมวิสาหกิจชุมชนกลุ่มแม่บ้านเกษตรกรตําบลบางขนุน ที่มีการพัฒนาผลิตภัณฑ์ใหม่  "เบค่อนจากเปลือกกล้วย"
ผู้ตรวจฯวีระกิตติ์ ลงพื้นที่นนทบุรี ตรวจราชการ รอบ 2 พร้อมเยี่ยมชมวิสาหกิจชุมชนกลุ่มแม่บ้านเกษตรกรตําบลบางขนุน ที่มีการพัฒนาผลิตภัณฑ์ใหม่  "เบค่อนจากเปลือกกล้วย"
วันที่ 17 สิงหาคม 2566 เวลา 09.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ตรวจราชการกรณีปกติ ประจําปีงบประมาณ พ.ศ.2566 รอบที่ 2 ณ สํานักงานอุตสาหกรรมจังหวัดนนทบุรี โดยมี นายอาทิตย์ อิงคุทานนท์ อุตสาหกรรมจังหวัดนนทบุรี และเจ้าหน้าที่ เข้าร่วมและรายงานผลการดําเนินโครงการฯ ทั้งนี้ ผู้ตรวจฯ วีระกิตติ์ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. ชื่นชมการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การติดตามโรงงานที่มีการร้องเรียนและฟ้องร้อง การดําเนินงานตามนโยบาย MIND ของกระทรวงอุตสาหกรรม และการดําเนินงานเกี่ยวกับโครงการต่างๆที่ได้รับงบประมาณให้เป็นไปตามเป้าหมายที่กําหนดไว้ พร้อมได้เน้นย้ําให้เจ้าหน้าที่ ดําเนินงานตามนโยบาย MIND ของปลัดกระทรวงอุตสาหกรรม ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด"ใช้ หัว และ ใจ ปั้นอุตสาหกรรมคู่ชุมชน"
เวลา 13.00 น. ผู้ตรวจฯ วีระกิตติ์ และคณะ ได้ลงพื้นที่ตรวจติตามการดําเนินโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ณ วิสาหกิจชุมชนกลุ่มแม่บ้านเกษตรกรตําบลบางขนุน โดยมีการพัฒนาผลิตภัณฑ์ใหม่ คือ เบค่อนจากเปลือกกล้วย และมีการส่งเสริมสนับสนุนความรู้ในการดูแลเครื่องจักรต่างๆ จาก บริษัท จี.เค.แอสเซ็มบลี้ จํากัด
รัฐบาลไทย-ข่าวทำเนียบรัฐบาล-ผู้ว่าฯ เพชรบูรณ์ เผย ฝ่ายความมั่นคงสนธิกำลังเข้าจับกุม ร้าน E ลำยอง โอ้ลันลา คาราโอเกะ ลักลอบนำเด็กอายุต่ำกว่า 18 ให้บริการ สั่งเข้มเจ้าหน้าที่ทุกฝ่ายเร่งดำเนินการ วอนประชาชนพบเบา
วันเสาร์ที่ 19 สิงหาคม 2566
19/08/2566
ผู้ว่าฯ เพชรบูรณ์ เผย ฝ่ายความมั่นคงสนธิกําลังเข้าจับกุม ร้าน E ลํายอง โอ้ลันลา คาราโอเกะ ลักลอบนําเด็กอายุต่ํากว่า 18 ให้บริการ สั่งเข้มเจ้าหน้าที่ทุกฝ่ายเร่งดําเนินการ วอนประชาชนพบเบา
ผู้ว่าฯ เพชรบูรณ์ เผย ฝ่ายความมั่นคงสนธิกําลังเข้าจับกุม ร้าน E ลํายอง โอ้ลันลา คาราโอเกะ ลักลอบนําเด็กอายุต่ํากว่า 18 ให้บริการ สั่งเข้มเจ้าหน้าที่ทุกฝ่ายเร่งดําเนินการ วอนประชาชนพบเบาะแสการค้ามนุษย์ การใช้แรงงานเด็ก แจ้งสายด่วนศูนย์ดํารงธรรม 1567 ทันที
วันนี้ (19 ส.ค 66) นายกฤษณ์ คงเมือง ผู้ว่าราชการจังหวัดเพชรบูรณ์ เปิดเผยว่า จังหวัดเพชรบูรณ์ได้รับเรื่องร้องเรียนจากประชาชน ว่าสถานประกอบการ ชื่อ ร้าน E ลํายอง โอ้ลัลลา ตําบลดงมูลเหล็ก อําเภอเมืองเพชรบูรณ์ ได้เปิดให้บริการในลักษณะเป็นสถานบริการ และมีการรับพนักงานหญิง ซึ่งเป็นบุคคลที่มีอายุต่ํากว่า 18 ปี เข้าทํางานภายในร้าน เบื้องต้นพบอาจมีพฤติการณ์ เข้าข่ายการแสวงประโยชน์ทางเพศจากเด็ก จึงได้สั่งให้ฝ่ายปกครองเร่งสืบสวนข้อเท็จจริงเพื่อขยายผลไปยังเครือข่ายอื่น ๆ ต่อไป
นายกฤษณ์ คงเมือง ผู้ว่าราชการจังหวัดเพชรบูรณ์ กล่าวว่า ขณะนี้ได้สั่งการให้ ฝ่ายความมั่นคงของจังหวัดเพชรบูรณ์ นําโดย นายชัชวาล เบญจสิริวงศ์ รองผู้ว่าราชการจังหวัดเพชรบูรณ์ นายปกรณ์ ตั้งใจตรง นายอําเภอเมืองเพชรบูรณ์ พัฒนาสังคมและความมั่นคงของมนุษย์จังหวัดเพชรบูรณ์ เจ้าหน้าที่ตํารวจ และหน่วยงานที่เกี่ยวข้อง บูรณาการร่วมกับ ศูนย์พิทักษ์เด็ก สตรี ป้องกันปราบปรามการค้ามนุษย์ และภาคประมง สํานักงานตํารวจแห่งชาติ เข้าตรวจสอบ สถานประกอบการดังกล่าว โดยในเบื้องต้นได้รับรายงานว่า จากการเข้าตรวจค้นจับกุม พบว่า มีเด็กอายุต่ํากว่า 18 ปี ให้บริการในร้าน จํานวน 6 คน
"สํานักงานพัฒนาสังคมและความมั่นคงของมนุษย์จังหวัดเพชรบูรณ์ และบ้านพักเด็กจังหวัดเพชรบูรณ์ จึงได้ดําเนินการคัดแยก และรับกลุ่มเป้าหมายไปดูแล เพื่อคุ้มครองสวัสดิภาพตามแนวทางปฏิบัติ และระเบียบกฎหมายแล้ว สําหรับผู้ประกอบการและผู้มีส่วนเกี่ยวข้องในการประกอบการ ขณะนี้อยู่ระหว่างควบคุมตัวและนําส่ง พนักงานสอบสวน สภ.เมืองเพชรบูรณ์ ดําเนินการสอบสวนข้อเท็จจริง พร้อมรวบรวมพยานหลักฐานที่เกี่ยวข้องในการดําเนินคดีต่อไป" นายกฤษณ์ คงเมือง กล่าว
นายกฤษณ์ คงเมือง กล่าวในช่วงท้ายว่า จากกรณีดังกล่าวที่เกิดขึ้น จังหวัดเพชรบูรณ์ ได้มอบหมายให้ ศูนย์ดํารงธรรมจังหวัดเพชรบูรณ์ ร่วมกับที่ทําการปกครองจังหวัดเพชรบูรณ์ และที่ทําการปกครองอําเภอทุกอําเภอ บูรณาการหน่วยงานที่เกี่ยวข้อง ดําเนินการตรวจสอบใบอนุญาตตลอดจนตรวจตราการเปิดให้บริการของสถานบริการ สถานประกอบการที่มีลักษณะคล้ายสถานบริการทุกแห่ง เพื่อป้องกันการลักลอบกระทําความคิดในลักษณะนี้ และเพื่อเป็นการสนับสนุนเจ้าหน้าของรัฐในการปฏิบัติภารกิจด้านความมั่นคงจึงขอความร่วมมือมายังพี่น้องประชาชนไม่ใช่เฉพาะในพื้นที่จังหวัดเพชรบูรณ์ หากพบการกระทําความผิดในลักษณะนี้ หรือการกระทําผิดที่อาจก่อให้เกิดผลต่อความสงบเรียบร้อยต่อสังคม และจําเป็นจะต้องดําเนินการให้เป็นไปตามกฎหมาย ขอให้แจ้งเบาะเเสการกระทําผิดได้ที่ศูนย์ดํารงธรรมทุกแห่ง หรือโทรสายด่วน 1567 ตลอด 24 ชั่วโมง ทั้งนี้ เจ้าหน้าที่จะปกปิดข้อมูลส่วนบุคคล เเละดําเนินการตามขั้นตอนอย่างรัดกุม เพื่อทําให้สังคมไทยเป็นสังคมที่น่าอยู่ เเละมีภูมิคุ้มกันต่อภัยรูปแบบใหม่ทุกกรณี
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ ลงพื้นที่นครปฐม ตรวจเยี่ยมสถานประกอบการที่มีกิจกรรม  MIND 4 มิติ
วันอาทิตย์ที่ 20 สิงหาคม 2566
20/08/2566
ผู้ตรวจฯ วีระกิตติ์ ลงพื้นที่นครปฐม ตรวจเยี่ยมสถานประกอบการที่มีกิจกรรม  MIND 4 มิติ
ผู้ตรวจฯ วีระกิตติ์ ลงพื้นที่นครปฐม ตรวจเยี่ยมสถานประกอบการที่มีกิจกรรม  MIND 4 มิติ
วันที่ 16 สิงหาคม 2566 เวลา 09.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วยนายอรรถสิทธิ์ อึ้งเหมอนันต์ อุตสาหกรรมจังหวัดนครปฐม และเจ้าหน้าที่ลงพื้นที่ตรวจเยี่ยม บริษัท ซาบีน่า ฟาร์อีสท์ จํากัด ตั้งอยู่ ณ ตําบลไร่ขิง อําเภอสามพราน จังหวัดนครปฐม ประกอบกิจการตัดผ้าและตัดเย็บเสื้อผ้าสําเร็จรูป (ตัดเย็บชุดชั้นใน) ซึ่งเป็นโรงงานอุตสาหกรรมที่มีกิจกรรม MIND ครอบคลุม 4 มิติ
เวลา 14.00 น. ผู้ตรวจฯวีระกิตติ์ และคณะ ลงพื้นที่ตรวจเยี่ยมวิสาหกิจชุมชนท่องเที่ยวเกาะลัดอีแท่น ตั้งอยู่ ณ ตําบลไร่ขิง อําเภอสามพราน จังหวัดนครปฐม เพื่อติดตามโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) โดยมีการพัฒนาผลิตภัณฑ์ใหม่ คือ ชาส้มโอผงชงดื่ม ทั้งนี้สถานที่ดังกล่าวเป็นจุดท่องเที่ยวที่ได้รับการรับรอง มอก.เอส เลขที่ 199-2565 การบริการหมู่บ้านอุตสาหกรรมสร้างสรรค์เพื่อการท่องเที่ยว และมีการส่งเสริมสนับสนุนอุปกรณ์เครื่องบดเปลือกส้มโอจาก บริษัท ที.บี.เอ็ม บอดี้คาร์ จํากัด
รัฐบาลไทย-ข่าวทำเนียบรัฐบาล-รองโฆษกรัฐบาลเผย ต่างชาติลงทุนไทยในช่วง 7 เดือนปี 66 เพิ่มขึ้น 17% นำเงินเข้าลงทุน 58,950 ล้านบาท  เกิดการจ้างงาน 3,594 คน เพิ่มขึ้น 9%
วันอาทิตย์ที่ 20 สิงหาคม 2566
20/08/2566
รองโฆษกรัฐบาลเผย ต่างชาติลงทุนไทยในช่วง 7 เดือนปี 66 เพิ่มขึ้น 17% นําเงินเข้าลงทุน 58,950 ล้านบาท  เกิดการจ้างงาน 3,594 คน เพิ่มขึ้น 9%
รองโฆษกรัฐบาลเผย ต่างชาติลงทุนไทยในช่วง 7 เดือนปี 66 เพิ่มขึ้น 17% นําเงินเข้าลงทุน 58,950 ล้านบาท  เกิดการจ้างงาน 3,594 คน เพิ่มขึ้น 9%
วันที่ 20 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าการลงทุนในประเทศไทย ช่วง 7 เดือน ปี 2566 (ม.ค.-ก.ค.) มีการอนุญาตให้คนต่างชาติเข้ามาลงทุนประกอบธุรกิจในประเทศไทย ภายใต้ พ.ร.บ.การประกอบธุรกิจของคนต่างด้าว พ.ศ.2542 จํานวน 377 ราย เพิ่มขึ้น 17% เป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 122 ราย และการขอหนังสือรับรองการประกอบธุรกิจของคนต่างด้าว จํานวน 255 ราย เม็ดเงินลงทุนทั้งสิ้น 58,950 ล้านบาท ลดลง 20% เกิดการจ้างงานคนไทย 3,594 คน เพิ่มขึ้น 9% โดยชาวต่างชาติที่เข้ามาลงทุน 5 อันดับแรก ได้แก่ ญี่ปุ่น 84 ราย เงินลงทุน 19,893 ล้านบาท สหรัฐฯ 67 ราย เงินลงทุน 3,044 ล้านบาท สิงคโปร์ 61 ราย เงินลงทุน 12,925 ล้านบาท จีน 28 ราย เงินลงทุน 11,663 ล้านบาท และเยอรมนี 16 ราย เงินลงทุน 1,298 ล้านบาท
ส่วนการลงทุนในพื้นที่ EEC ของนักลงทุนต่างชาติ ในช่วง 7 เดือน ปี 2566 (ม.ค.-ก.ค.) นางสาวรัชดา กล่าวว่า มีนักลงทุนต่างชาติสนใจลงทุนในพื้นที่ EEC จํานวน 73 ราย คิดเป็น 19% ของจํานวนนักลงทุนทั้งหมด มูลค่าการลงทุนในพื้นที่ EEC 12,348 ล้านบาท คิดเป็น 21% ของเงินลงทุนทั้งหมด เป็นนักลงทุนจากญี่ปุ่น 31 ราย ลงทุน 5,379 ล้านบาท จีน 12 ราย ลงทุน 893 ล้านบาท เกาหลีใต้ 5 ราย ลงทุน 287 ล้านบาท และประเทศอื่น ๆ อีก 25 ราย ลงทุน 5,789 ล้านบาท โดยธุรกิจที่ลงทุน เช่น บริการให้คําปรึกษาแนะนําด้านการบริหารจัดการกระบวนการผลิตในอุตสาหกรรมต่าง ๆ บริการทางวิศวกรรมและเทคนิค เช่น การออกแบบเครื่องจักร เครื่องกล เครื่องมือและอุปกรณ์ บริการรับจ้างผลิตเครื่องจักร และชิ้นส่วนของเครื่องจักรสําหรับอุตสาหกรรม บริการรับจ้างผลิตชิ้นส่วนยานพาหนะ และบริการออกแบบแม่พิมพ์โลหะสําหรับผลิตชิ้นส่วนยานยนต์
อย่างไรก็ตาม เฉพาะเดือน ก.ค.2566 นางสาวรัชดา กล่าวเพิ่มเติมว่า มีการอนุญาตให้คนต่างชาติประกอบธุรกิจในประเทศไทย จํานวน 51 ราย เป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 20 ราย และการขอหนังสือรับรองการประกอบธุรกิจของคนต่างด้าว จํานวน 31 ราย เม็ดเงินลงทุนทั้งสิ้น 10,023 ล้านบาท จ้างงานคนไทย 372 คน ส่วนใหญ่เป็นนักลงทุนจากญี่ปุ่น สิงคโปร์ และสหรัฐฯ
"จากนโยบายของรัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรี เน้นส่งเสริมสนับสนุนการลงทุน พร้อมอํานวยความสะดวกในทุกๆ ด้านให้นักลงทุนชาวต่างชาติ ทําให้นักลงทุนเกิดความเชื่อมั่น สนใจลงทุนในประเทศไทยอย่างต่อเนื่อง ผลจากการขับเคลื่อนนโยบาย นอกจากจะมีรายได้เข้าสู่ประเทศไทยแล้ว คนไทยยังได้รับประโยชน์จากการถ่ายทอดเทคโนโลยีอันเป็นองค์ความรู้เฉพาะด้านโดยตรงจากประเทศผู้เข้ามาลงทุนให้แก่คนไทย เช่น องค์ความรู้เกี่ยวกับการพัฒนาโปรแกรมแอปพลิเคชันเพื่อความปลอดภัยและการจัดการข้อมูลส่วนตัว องค์ความรู้เกี่ยวกับเทคนิคการพัฒนาเว็บไซต์ และ Data Analysis เพื่อการพัฒนาเว็บไซต์และวิเคราะห์ข้อมูลในการทําการตลาด และองค์ความรู้เกี่ยวกับการทดสอบสมรรถนะของรถยนต์และชิ้นส่วนยานยนต์เพื่อการวิจัยและพัฒนา เป็นต้น " นางสาวรัชดา กล่าว
รัฐบาลไทย-ข่าวทำเนียบรัฐบาล-ผู้ตรวจฯวีระกิตติ์ฯ ลงพื้นที่นนทบุรี เยี่ยมชมการดำเนินงานของสถานประกอบการที่มีการดำเนินงานใน 4 มิติ
วันอาทิตย์ที่ 20 สิงหาคม 2566
20/08/2566
ผู้ตรวจฯวีระกิตติ์ฯ ลงพื้นที่นนทบุรี เยี่ยมชมการดําเนินงานของสถานประกอบการที่มีการดําเนินงานใน 4 มิติ
ผู้ตรวจฯวีระกิตติ์ฯ ลงพื้นที่นนทบุรี เยี่ยมชมการดําเนินงานของสถานประกอบการที่มีการดําเนินงานใน 4 มิติ
วันที่ 18 สิงหาคม 2566 เวลา 09.00 น. ผู้นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วยนายอาทิตย์ อิงคุทานนท์ อุตสาหกรรมจังหวัดนนทบุรี และเจ้าหน้า ลงพื้นที่ตรวจเยี่ยม บริษัท สยามพาวเวอร์ จํากัด ประกอบกิจการผลิตและจําหน่ายกระแสไฟฟ้า (โรงงานไฟฟ้าพลังงานความร้อนจากเชื้อเพลิงขยะ) ทั้งนี้ บริษัทฯ ได้มีการสนับสนุนวิสาหกิจชุมชนต่างๆ รอบโรงงาน โดยเป็นสื่อกลางในการประชาสัมพันธ์และสร้างช่องทางการติดต่อให้แก่ผู้ที่สนใจในผลิตภัณฑ์ สามารถติดต่อกับวิสาหกิจชุมชนได้โดยตรง รวมทั้งได้จัดพื้นที่ให้วิสาหกิจชุมชนได้ร่วมแสดงสินค้าและผลิตภัณฑ์ อีกทั้งมีการอุดหนุนผลิตภัณฑ์ของวิสาหกิจชุมชนเพื่อนํามาจัดเป็นของที่ระลึกสําหรับผู้ที่เยี่ยมชมศูนย์การเรียนรู้อีกด้วย
เวลา 14.00 น. ผู้ตรวจฯ วีระกิตติ์ และคณะ ได้ลงพื้นที่ตรวจเยี่ยม บริษัท วาย.เอ็ม.เอฟ.อินเตอร์เนชั่นแนล ไทย จํากัด ตําบลบ้านใหม่ อําเภอปากเกร็ด จังหวัดนนทบุรี ประกอบกิจการผลิตและจําหน่ายเสื้อผ้าสําเร็จรูปสตรี ซึ่งบริษัทฯ ได้มีการนําเศษผ้าที่เหลือจากการตัดเย็บเสื้อผ้าไปให้กับกลุ่มวิสาหกิจชุมชนสตรีวัดกู้ 2 และศูนย์ส่งเสริมอาชีพคนพิการฯ ไปพัฒนาและต่อยอดเป็นสินค้าใหม่ๆ ก่อให้เกิดการกระจายรายได้ให้กับชุมชนรอบโรงงาน
รัฐบาลไทย-ข่าวทำเนียบรัฐบาล-ปลัด สธ. เผยขั้นตอนบรรจุชำนาญการพิเศษ "พยาบาล" 10,124 ตำแหน่ง เตรียมเสนอ อ.ก.พ.สธ. อนุมัติใน ต.ค.นี้
วันอาทิตย์ที่ 20 สิงหาคม 2566
ปลัด สธ. เผยขั้นตอนบรรจุชํานาญการพิเศษ "พยาบาล" 10,124 ตําแหน่ง เตรียมเสนอ อ.ก.พ.สธ. อนุมัติใน ต.ค.นี้
ปลัดกระทรวงสาธารณสุข เผยขั้นตอนและไทม์ไลน์บรรจุชํานาญการพิเศษพยาบาล 10,124 ตําแหน่ง ยึดหลักเกณฑ์ ก.พ. กระจายทั่วประเทศอย่างเหมาะสมและเป็นธรรม เตรียมเสนอ อ.ก.พ.กระทรวงอนุมัติกําหนดตําแหน่งภายใน ต.ค.นี้ จากนั้นให้ส่วนภูมิภาคประเมินคัดเลือกบุคคลเข้าตําแหน่ง
ปลัดกระทรวงสาธารณสุข เผยขั้นตอนและไทม์ไลน์บรรจุชํานาญการพิเศษพยาบาล 10,124 ตําแหน่ง ยึดหลักเกณฑ์ ก.พ. กระจายทั่วประเทศอย่างเหมาะสมและเป็นธรรม เตรียมเสนอ อ.ก.พ.กระทรวงอนุมัติกําหนดตําแหน่งภายใน ต.ค.นี้ จากนั้นให้ส่วนภูมิภาคประเมินคัดเลือกบุคคลเข้าตําแหน่งให้เสร็จก่อน ธ.ค. และส่งผลงานประเมินภายใน 6 เดือนเพื่อพิจารณาแต่งตั้งต่อไป
นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า การที่สํานักงานคณะกรรมการข้าราชการพลเรือน (ก.พ.) เห็นชอบให้ตําแหน่งชํานาญการพิเศษ แก่พยาบาลวิชาชีพในสังกัดกระทรวงสาธารณสุข รวม 10,124 อัตรา โดยเป็นส่วนของสํานักงานปลัดกระทรวงสาธารณสุขจํานวน 9,277 อัตรา ถือเป็นการเพิ่มความก้าวหน้าในสายวิชาชีพพยาบาลและเพิ่มขวัญกําลังใจให้แก่บุคลากร ภายใต้เงื่อนไขคือ กระจายไปยังพื้นที่ต่างๆ อย่างเหมาะสมและเป็นธรรม ไม่ต้องนําตําแหน่งว่างมายุบเลิก ซึ่งขั้นตอนและกรอบระยะเวลาดําเนินการต่อไปนั้น สํานักงานปลัดกระทรวงสาธารณสุข ได้หารือร่วมกับ กองบริหารทรัพยากรบุคคล กองการพยาบาล และกรมต่างๆ เมื่อวันที่ 7 สิงหาคมที่ผ่านมา เพื่อวางแผนการกําหนดตําแหน่งพยาบาลวิชาชีพชํานาญการพิเศษ 10,124 ตําแหน่ง และจะจัดส่งข้อมูลตําแหน่งและส่วนราชการให้ผู้ตรวจราชการกระทรวงสาธารณสุขรับทราบ ทําการตรวจสอบให้เป็นไปตามหลักเกณฑ์ของ ก.พ. พร้อมทั้งจัดส่งแบบประเมินค่างานให้กองบริหารทรัพยากรบุคคล ภายในเดือนกันยายน จากนั้นเสนอ อ.ก.พ.สํานักงานปลัดกระทรวงสาธารณสุข เห็นชอบแบบประเมินค่างาน และเสนอ อ.ก.พ.กระทรวงสาธารณสุขอนุมัติกําหนดตําแหน่ง ภายในเดือนตุลาคม 2566
นพ.โอภาสกล่าวต่อว่า หลังจากวันที่ อ.ก.พ.กระทรวงสาธารณสุข มีมติอนุมัติตําแหน่ง โรงพยาบาลแต่ละแห่งสามารถดําเนินการประเมินบุคคลเพื่อเข้ารับตําแหน่ง และประกาศผลการคัดเลือกให้แล้วเสร็จภายในเดือนธันวาคม 2566 จากนั้นให้ส่งผลงานประเมินภายใน 6 เดือน นับตั้งแต่วันที่ประกาศผลการคัดเลือกให้คณะกรรมการพิจารณาผลงาน และเสนอปลัดกระทรวงสาธารณสุขออกคําสั่งแต่งตั้งต่อไป ทั้งนี้ กระบวนการทั้งหมดจะดําเนินการด้วยความรอบคอบและเป็นไปตามหลักเกณฑ์ของ ก.พ. โดยเฉพาะเรื่องของการกระจายตําแหน่งไปยังพื้นที่ต่างๆ ทั่วประเทศอย่างเหมาะสมและเป็นธรรม
******************************* 20 สิงหาคม 2566
รัฐบาลไทย-ข่าวทำเนียบรัฐบาล-ทุเรียนไทยครองแชมป์ส่งออกสูงสุดผ่านรถไฟความเร็วสูงจีน - สปป.ลาว ลดระยะเวลาขนส่งเหลือ 15 ชั่วโมง รัฐบาลเดินหน้าแผนเชื่อมโยงระบบราง เพิ่มโอกาสส่งออกสินค้าไทย
วันอาทิตย์ที่ 20 สิงหาคม 2566
20/08/2566
ทุเรียนไทยครองแชมป์ส่งออกสูงสุดผ่านรถไฟความเร็วสูงจีน - สปป.ลาว ลดระยะเวลาขนส่งเหลือ 15 ชั่วโมง รัฐบาลเดินหน้าแผนเชื่อมโยงระบบราง เพิ่มโอกาสส่งออกสินค้าไทย
ทุเรียนไทยครองแชมป์ส่งออกสูงสุดผ่านรถไฟความเร็วสูงจีน - สปป.ลาว ลดระยะเวลาขนส่งเหลือ 15 ชั่วโมง รัฐบาลเดินหน้าแผนเชื่อมโยงระบบราง เพิ่มโอกาสส่งออกสินค้าไทย
วันที่ 20 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีเป็นอย่างยิ่งที่มูลค่าการส่งออกสินค้าไทยไปจีนผ่านรถไฟความเร็วสูงจีน - สปป.ลาว เพิ่มขึ้นอย่างต่อเนื่อง โดยในช่วง 5 เดือนแรก (มกราคม – พฤษภาคม) ของปี 2566 มี มูลค่ารวม 2,848.41 ล้านบาท ขยายตัวกว่าร้อยละ 260 จากปี 2565 โดยผลไม้ไทยได้รับความนิยมในตลาดจีนเพิ่มมากขึ้น โดยเฉพาะทุเรียน ซึ่งการใช้รถไฟจีน-ลาว สามารถช่วยลดระยะเวลาการขนส่ง จากที่เคยใช้เวลาผ่านถนนเส้นทาง R3A ประมาณ 2 วัน เหลือใช้เวลาบนรถไฟไม่เกิน 15 ชั่วโมง ทั้งนี้ รัฐบาลเร่งขับเคลื่อนแผนเชื่อมโยงระบบราง ไทย-สปป.ลาว-จีน เพื่อเพิ่มโอกาสการส่งออกสินค้าไทย ปูทางสู่การเป็นศูนย์กลางคมนาคมขนส่งของภูมิภาคในอนาคต
รองโฆษกประจําสํานักนายกรัฐมนตรีเปิดเผยข้อมูลจากกระทรวงพาณิชย์ พบว่า 10 อันดับแรกของสินค้าที่ส่งออกทางด่านหนองคายผ่านแดน สปป.ลาว ไปจีนมีมูลค่าการส่งออกและขยายตัวสูงที่สุด ในช่วง 5 เดือนแรกของปี 2566 ได้แก่ 1) ทุเรียนสด อยู่ที่ 2,073.18 ล้านบาท เพิ่มขึ้นร้อยละ 364 เมื่อเทียบกับช่วงกันของปี 2565 2) มังคุดสด 378.65 ล้านบาท 3) หม้อแปลงไฟฟ้าและส่วนประกอบ 315.21 ล้านบาท 4) ลําไยสด 37.40 ล้านบาท 5) สินค้าแร่ และเชื้อเพลิงอื่น ๆ 17.89 ล้านบาท 6) สับปะรดแปรรูป 11.43 ล้านบาท 7) ส้มโอสด 2.99 ล้านบาท 8) สินค้าอุตสาหกรรมการเกษตร 2.72 ล้านบาท 9) มะม่วงสด 1.79 ล้านบาท และ 10) ผลไม้อื่น ๆ 1.52 ล้านบาท ตามลําดับ
ทั้งนี้ รัฐบาลเดินหน้าขับเคลื่อนแผนเชื่อมโยงระบบราง ไทย-สปป.ลาว-จีน อย่างต่อเนื่อง โดยเฉพาะโครงการรถไฟความเร็วสูงไทย-จีน (กรุงเทพฯ - หนองคาย) เพื่อเชื่อมโยงภูมิภาค สําหรับระยะที่ 1 (กรุงเทพฯ - นครราชสีมา) มีกําหนดก่อสร้างแล้วเสร็จ ในปี 2569 ซึ่งจะช่วยเสริมศักยภาพระบบคมนาคมขนส่งทางรางของไทย เชื่อมโยงภูมิภาค ตลอดจนเป็นโอกาสของไทยในการส่งออกสินค้าไปตลาดจีนได้มากขึ้น โดยใช้ระยะเวลาการขนส่งน้อยลง และยังสามารถใช้ประโยชน์จากความตกลงการค้าเสรี ในการส่งออกสินค้าไปจีนได้อีกด้วย
“รัฐบาลมุ่งมั่นพัฒนาระบบโครงสร้างพื้นฐานของประเทศในทุกด้าน โดยเฉพาะโครงสร้างพื้นฐานทางราง ซึ่งเป็นการขนส่งที่สามารถลดต้นทุน เวลา และค่าใช้จ่ายด้านโลจิสติกส์ ช่วยเพิ่มขีดความสามารถทางการแข่งขันให้ผู้ส่งออกไทย พร้อมเชื่อมั่นว่า การพัฒนาโครงสร้างพื้นฐานไว้อย่างครอบคลุมตามที่รัฐบาลได้ดําเนินการ จะมีส่วนสําคัญ ส่งต่อการพัฒนาทางเศรษฐกิจของประเทศ และส่งเสริมให้ประเทศไทยก้าวสู่การเป็นศูนย์กลางการคมนาคมขนส่งของภูมิภาคได้” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ออมสิน แสดงเจตนารมณ์รักษาทรัพยากรธรรมชาติ ร่วมกับมูลนิธิแม่ฟ้าหลวงฯ และเครือข่ายองค์กรชั้นนำ 14 แห่ง ตั้งเป้าอนุรักษ์ป่าคู่ขนานกับงานพัฒนาชุมชน
วันศุกร์ที่ 18 สิงหาคม 2566
18/08/2566
ออมสิน แสดงเจตนารมณ์รักษาทรัพยากรธรรมชาติ ร่วมกับมูลนิธิแม่ฟ้าหลวงฯ และเครือข่ายองค์กรชั้นนํา 14 แห่ง ตั้งเป้าอนุรักษ์ป่าคู่ขนานกับงานพัฒนาชุมชน
ธ.ออมสินร่วมแสดงเจตนารมณ์เพื่อรักษาทรัพยากรธรรมชาติกับเครือข่ายโครงการจัดการคาร์บอนเครดิตในป่าเพื่อการพัฒนาที่ยั่งยืน ขับเคลื่อนงานพัฒนาชุมชนผ่านการจัดการคาร์บอนเครดิตที่เป็นกลไกสําคัญตอบโจทย์ความยั่งยืน ตั้งเป้าหมายให้ชุมชนสามารถดูแลป่าไม้และดนเอง
นายวิทัย รัตนากร ผู้อํานวยการธนาคารออมสิน ร่วมแสดงเจตนารมณ์เพื่อรักษาทรัพยากรธรรมชาติกับเครือข่ายโครงการจัดการคาร์บอนเครดิตในป่าเพื่อการพัฒนาที่ยั่งยืน จัดโดย มูลนิธิแม่ฟ้าหลวง ในพระบรมราชูปถัมภ์ ร่วมกับภาครัฐ ชุมชน และองค์กรเอกชนชั้นนํา 14 แห่ง เพื่อขับเคลื่อนงานพัฒนาชุมชนผ่านการจัดการคาร์บอนเครดิตที่จะเป็นกลไกสําคัญตอบโจทย์ความยั่งยืน ตั้งเป้าหมายให้ชุมชนสามารถดูแลป่าไม้และดูแลตนเองได้ไปพร้อม ๆ กัน โดยภายในงานได้มีการแลกเปลี่ยนความเห็นเกี่ยวกับ “นโยบายของภาคเอกชนด้านสิ่งแวดล้อมและการพัฒนาที่ยั่งยืน” ณ ศูนย์การประชุม C asean อาคาร CW Tower เมื่อวันที่ 17 ส.ค.2566
ทั้งนี้ ธนาคารออมสิน มีแนวคิดในการบูรณาการภารกิจของธนาคารเพื่อสังคมเข้าในโครงการต่าง ๆ ที่สามารถดูแลรักษาสิ่งแวดล้อมได้มากขึ้นตามแผนงาน ESG in ACTION โดยเพิ่มน้ําหนักภารกิจด้านสิ่งแวดล้อม นอกเหนือจากการเน้นทําภารกิจเพื่อสังคมซึ่งเป็นบทบาทหลักของธนาคาร ซึ่งแนวคิดดังกล่าวสอดคล้องกับวัตถุประสงค์ของโครงการบริหารจัดการคาร์บอนเครดิตในป่าเพื่อการพัฒนาที่ยั่งยืน ที่ดําเนินโครงการเน้นการอนุรักษ์พื้นที่ป่าร่วมกับชุมชน มีการส่งเสริมให้สมาชิกครัวเรือนในชุมชนได้ร่วมกันดูแลและใช้ประโยชน์จากป่าชุมชนที่เป็นพื้นที่ของโครงการได้อย่างมีระเบียบแบบแผน เพื่อให้สามารถรักษาป่าไม้ที่เป็นแหล่งกักเก็บคาร์บอนตามธรรมชาติที่สําคัญไว้ได้ ขณะที่ชุมชนเองก็ได้ประโยชน์จากป่าที่เป็นแหล่งสร้างรายได้อีกทางหนึ่ง โดยธนาคารออมสินจะนําศักยภาพด้านงานพัฒนาชุมชนและสังคม มาบูรณาการกับความเชี่ยวชาญของมูลนิธิแม่ฟ้าหลวง และความร่วมมือขององค์กรภาคเอกชนชั้นนํา เพื่อขับเคลื่อนกระบวนการอนุรักษ์ป่าไม้โดยชุมชนได้รับการพัฒนาที่ยั่งยืนต่อไป.